《蓦山溪》
宋代·周铢

松陵江上，极目烟波缈。天际接沧溟，到如今、东流未了。吴樯越沧，都是利名人，空扰扰，知多少，只见朱颜老。

故园应是，绿遍池塘草。家住十洲西，算随分、生涯自好。渔蓑清贵，休羡谢三郎，红蕖月，白苹风，何似长安道。

作者简介：明州鄞县人，字初平。周锷弟。徽宗崇宁二年进士。高尚不仕，与兄偕隐，相与徜徉山水间，乡人慕之。